शहर की जनता को लूट रहा है नगर निगम
पॉलिटिकल रिपोर्टर | ग्वालियर
शहर में लोगों को मूलभूत सुविधाएं न देने वाली नगर निगम जनता को सिर्फ लूटने में लगी है। यदि निगम प्रशासन ने जनता से की जाने वाली लूट बंद नहीं की तो शहरभर में बड़ा और उग्र आंदोलन होगा, जिसके लिए खुद निगम प्रशासन ही जिम्मेदार रहेगा। यह बात पूर्व विधायक रमेश अग्रवाल ने बुधवार को महापौर विवेक शेजवलकर को ज्ञापन देते हुए कही। ज्ञापन यूथ कांग्रेस द्वारा आयोजित प्रदर्शन के तहत दिया गया। लोकसभा यूथ कांग्रेस ग्वालियर के अध्यक्ष संजय सिंह यादव ने इस मौके पर कहा कि नगर निगम में भाजपा को दो साल हो चुके हैं। महापौर या अधिकारियों ने जनता के हित में कोई कार्य नही किया, बल्कि जनता को लूटने में लगे है। हमारा ग्वालियर शहर स्मार्ट सिटी मे आ गया है लेकिन शहर में सबसे बड़ी समस्या सीवर लाइन की सफाई की है जो कि पूरी तरह से ठप पडी है। जगह-जगह गंदगी के ढेर हैं। सफाई की कोई नियमित व्यवस्था नहीं है। सड़कों की हालत खराब है। जनमित्र केन्द्रों पर खुलेआम भ्रष्टाचार किया जा रहा है। नगर निगम में निर्वाचित पार्षदों की कोई सुन नहीं रहा है। प्रदर्शन में लतीफ खान, आशीष राठौर, पार्षद चन्दू सेन, अनेक सिंह राजपूत, हेवरन कंषाना, अतुल जैन, पुष्पेन्द्र बाबूजी, हरेन्द्र यादव, देवेन्द्र गुर्जर, पंकज राजपूत, रिजवान खान व रजत सिकरवार आदि शामिल थे।
जलविहार में महापौर को ज्ञापन सौंपते कांग्रेस के पदाधिकारी।
hin_Deva kas_Deva hin_Deva hin_Deva